מסמך הפרויקט

שם הפרויקט: **מערכת לניהול הוצאות**

תיאור הפרויקט: מערכת למעקב אחר הכנסות והוצאות אישיות בצורה אינטראקטיבית. המערכת מרכזת את המידע האישי של המשתמש מפיקה דו"חות מעקב אחר תזרים המזומנים. המערכת תפעל בצורה אקטיבית לעזור למשתמש להתנהל בצורה חכמה יותר מבחינה כלכלית.

חקר ישימות: המערכת תוכל להשתלב בארגונים פיננסים כמו בנקים ,יעוץ וליווי אישי או חברות השקעות שונות. הארגונים הללו יספקו כלי פשוט ללקוחות אשר יאפשר להם לנהל את ההוצאות וההכנסות שלהם בצורה ידידותית, פשוטה ומסודרת גם ללא ידע בתחום הפיננסי. הנתונים יוצגו באופן ידידותי למשתמש המערכת ויחסכו עבודה מיותרת של הארגונים השונים.

בעלי עניין:

1. הלקוחות- יוכלו להתנהל בצורה כלכלית מסודרת יותר בעזרת המערכת כך שהם המרוויחים העיקריים ממערכת זו.
2. ארגונים פיננסים, ייעוץ וליווי אישי ובנקים- ארגונים אלו ירצו להשתמש במערכת כזו על מנת להפוך עבודה מיותרת לאוטומטית ולהקל על הלקוח בתהליך המעקב הפיננסי.
3. חברות פרסום- יוכלו לעקוב אחרי הוצאות הלקוחות באזורים שונים ולפרסם בהתאם. חברות הפרסום הם בעלי עניין עקיפים.

דרישות פונקציונליות:

1. המערכת תוציא הודעת חריגה במידה והוצאות הלקוח גדלו על ההכנסות באותו החודש.
2. המערכת מעודדת אותנו כאשר ההוצאות שלנו קטנו , אך גם יודעת לנזוף בנו כאשר ההוצאות גדלו .תעשה זאת על ידי צביעת חלקים בממשק באדום , וחלקים העומדות בדרישות בירוק על מנת לאפשר אבחון מהיר וקל על ידי המשתמש איכן נמצאות הקטגוריות הבעייתיות בהן הוא לא מתנהל באופן נכון.
3. המערכת תוכל להגדיר לכל קטגוריה תקציב חודשי ולעקוב אחרי הניצול שלו.
4. המערכת תוכל להגדיר חיובים עתידיים ולבחון את השפעתם על התקציב החודש.
5. המערכת תוכל להוציא דוחות חודשיים על פי דרישת הלקוח. בדוחות הללו יפורטו כל חריגות/חסכונות התקציב שלו בכל הקטגוריות השונות שאותן הגדיר
6. המערכת תדרוש בעדכון נתונים מהלקוח , הכנסת הכנסה חודשית ועדכון שוטף של הוצאות ורכישות שבוצעו ושיוכן לקטגוריות השונות .
7. המערכת תציע מספר חבילות מומלצות שמגדירות תקציב לכל קטגוריה וסך הוצאות חודשי שבהם יצטרך לעמוד הלקוח. החבילות יחולקו לפי רמות כאשר ככל שעולים ברמות , החבילות יבנו למשתמש תקציב אופטימלי בהתאם לרמת ההכנסה שלו לכל קטגוריה לחסכון גבוה יותר.
8. המערכת תאפשר מחיקה ועדכון פרטים בנוגע להוצאות.
9. שימוש במערכת יתאפשר רק בעזרת הזדהות , כלומר הרשמה או התחברות . המערכת תהיה נעולה כל עוד לא התבצעה הזדהות מצד המשתמש.
10. המערכת לא תאפשר ליצור קטגוריית חסכון ללא מתן תקציב חודשי לקטגוריה.
11. המערכת לא תאפשר שימוש ללא מתן הכנסה חודשית באותו חודש.
12. המערכת לא תאפשר שימוש ללא מתן סכום/אחוז חסכון – מטרה חודשית לחסכון .
13. המערכת תאפשר מחיקת קטגוריות לפי דרישה והוספת חדשות במהלך כל החודש וללא הגבלה.
14. המערכת תאפשר עדכון משכורת במהלך כל זמן המהלך החודש.
15. המערכת תאפשר עדכון סכום/אחוז חסכון בכל זמן במהלך החודש.

דרישות **לא** פונקציונליות:

1. דרישות מוצר-דרישות יעילות: על המערכת לחשב ולהציג בזמן קצר את הנתונים המעודכנים, לכל היותר 2 שניות, בכל פעם שתתבקש להציג מידע מסוים.
2. דרישות ארגון-דרישות פיתוח: המערכת תכתב בשפת Java בשל אילוצי דרישות הפרויקט.
3. דרישות ארגון-דרישות פיתוח: למערכת דרוש בסיס נתונים על מנת שלקוח יוכל לשמור את המידע המצטבר לאורך זמן ולעקוב אחר ההתקדמות.
4. דרישות מוצר-שימושיות: המערכת תבקש את הזדהות הלקוח על מנת לאפשר שמירת מידע בטוחה ואישית.
5. דרישות מוצר-דרישות שימושיות: המערכת תציג את הנתונים בצורה אינטראקטיבית וקלה לשימוש.
6. דרישות ארגון-דרישות פיתוח: שימוש ב-Git לשם פיתוח קבוצתי יעיל.
7. דרישות חיצוניות-דרישות רגולטוריות: המערכת תבקש את אישור המשתמש לשימוש בנתוניו האישיים.
8. דרישות מוצר – דרישות מקום: תינתן גישה לנתוני פעילות המשתמש בחודש הנוכחי בלבד , על מנת לחסוך במקום . לאחר סיום החודש , הנתונים ימחקו, המשתמש יקבל דוח שיופק וישמר על מחשבו ונתוני המשתמש יאופסו(מלבד נתון על הסכום אותו חסך בהצלחה עד כה בכל תקופת שימושו באפליקציה).